Bellapais abadetxea

**Bellapais abadetxea** (, *Avvaeío Belapáis*; ) Zipre iparraldeko Kirenia hirian dagoen monasterioa da. Hiritik 5 kilomtrotara dago, 220 metrotako altueran eta Kireniaren eta Mediterraneo itsasoaren ikuspegi itzela du.

Museo bat du barnean eta errefektorioan kontzertuak eta hitzaldiak antolatzen dira.

## Izena 
"Bellapais abadetxea" izena frantsesezko *Abbaie de la Pais* ("Bakearen abadetxea") izenetik dator. Veneziarrek *Abbaye de la Bella Paese* ("herrialde politeko abadetxea") interpretatu zuten eta hortik atera zen *Bellapais*.

## Historia 
280px|thumb|1887ko marrazkia (Smith)
Abadetxea dagoen eremuari *Episcopia* edo *Piscopia* esaten zitzaion monasterioa altxatu aurretik ere, eta Kireniako apezpikuaren egoitza bertan egon zitekeela uste da, baina arabiarren VII. eta VIII. mendeko erasoek suntsituko zuten aurrez zegoen eraikina.

1187an Saladin I.ak Jerusalem hiria konkistatu zuenean Hilobi Santuaren Ordenak (agustindarrak) handik ihes egin eta Kireniara iritsi ziren. Aimery de Lusignanek 1198-1205 arteko uneren batean abadetxea fundatu eta eraikina altxatu zuen.

1878an britainiarrek Zipreren gaineko kontrola eskuratu zutenean jangelaren lurra zementatu eta ospitale gisa erabili zuten. Hainbat soldaduk armaz tiro egin izan zuten tarteka eta balen zuloak ikusten dira. 1912an George Jeffery Zipreko antzinako monumentuen zaintzaileak hainbat konponketa egin zituen abadetxean. Habearte bat eta bi korridore ditu alboetan. Hauetaz gain sakristia eta koroa.

Klaustroak 18 arku ditu eta iparraldeko ertzean erromatar garaiko bi sarkofago daude, bata bestearen gainean, monjeek konketa bezala erabiltzen zituztenak. Goiko sarkofagoak apaingarriak ditu, azpikoak ez ordea. Ura goiko sarkofagotik azpikora erortzen zen eta ubide bat jarraituz klaustrora iristen zen.

Sarkofagoen atzean errefektorioa edo jangela dago. Ateburuan hiru armarri ikusten dira, Ziprekoa, Jerusalemgoa eta Lusignan Exearena. Jangela abadetxe guztiko gela dotoreena da eta estilo gotikoan eraikita dago. 30 metroko luzera eta 10 metrotako zabalera ditu eta zazpi zutabek eusten diote teilatuari. Pulpitua du iparraldeko hormara begira eta horma horretan dauden sei lehioek argiztatzen dute jangela. Monjeek otordua egiten zuten bitartean haietako batek testu sakratuen irakurketak egiten zituen. Errosetoi bat ere badu ekialdeko horman. Mendebaldeko horman dagoen ateak sukaldera ematen du. Sukaldea eta jangelaren artean komunak izandako gelak daude.

Klaustroaren ekialdean kapituloen gela eta biltegiak daude. Kapituloen gelak abadetxearen bulego administratibo funtzioa izan zuen eta erliebe gotiko interesgarriak ditu; gizon bat eskilera bikoitza bizkarrean daramala, gizon bat bi sirenarekin, emakumezkoa errosarioarekin, udareondo baten hostajean tximua eta katua eta azpian gizon bat ezkutuarekin eta monje bat. Erdian dagoen marmolezko zutabea eliza bizantziarrarena zela uste da eta 1912an jarri zuten berriz tente. Kapitulo gelaren eta biltegien gaineko solairuan monjeen gelak zeuden.

Klaustrotik hainbat eskailera ateratzen dira. Hiruk teilatura eramaten dute eta hegoaldean dauden bik abadetxearen altxorraren gelara. Altxorraren gela hau abadetxearen ipar-mendebaldeko izkinan kokaturik zegoen.

## Iruditegia 

Irudi:Kyrenia - Girne Kloster Bellapaís Kreuzgang 09.jpg|Klautroko arkuak.
Irudi:Bellapais Kloster - Kirche Fassade 1.jpg|Kanpandorrea.
Irudi:Bellapais Monastery - Refectory (6).JPG|Jangela.
Irudi:Kyrenia - Girne Kloster Bellapaís Dormitorium 02.jpg|Logelak.

## Erreferentziak 
## Kanpo estekak 
* Webgune ofiziala